ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ป้องกันและกําจัดไรฝุ่นบ้าน

ที่ประกอบด้วย BENZYL BENZOATE หรือสารนี้ผสมกับ SURFACTANTS

หรือ ORGANIC SOLVENTS

-------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสาร BENZYL BENZOATE หรือสาร ผสมกับ SURFACTANTS หรือ ORGANIC SOLVENTS ในผลิตภัณฑ์ที่ใช้เพื่อประโยชน์ในการป้องกันและกําจัดไรฝุ่นบ้าน ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงาน คณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้ 

          1.1 ประโยชน์              ใช้ป้องกันและกําจัดไรฝุ่นบ้าน

          1.2 วิธีใช้                    โรยหรือฉีดวัตถุอันตราย ชื่อผลิตภัณฑ์ให้ทั่วบริเวณที่ต้องการกําจัดไรฝุ่น เช่น พรม เฟอร์นิเจอร์ ผ้าคลุมเตียง ฯลฯ หลังจากโรย หรือฉีดวัตถุอันตราย/ชื่อผลิตภัณฑ์นี้ ทิ้งไว้........... แล้วใช้เครื่อง ดูดฝุ่น ดูดวัตถุอันตราย ชื่อผลิตภัณฑ์ตรงบริเวณที่โรยหรือฉีดไว้ (หรือแจ้งตามวิธีใช้จริง) ห้ามโรยหรือฉีดใกล้อาหารหรือบริเวณที่วัตถุอันตราย/ชื่อผลิตภัณฑ์จะมีโอกาสฟุ้งกระจายได้

          1.3 วิธีเก็บรักษา           เก็บในที่แห้ง มิดชิด ห่างจากเด็ก อาหาร และสัตว์เลี้ยง (รูปแบบฉีดพ่นอัดก๊าซ เพิ่มข้อความ "เปลวไฟ และความร้อน”)

          1.4 คําเตือน                (1) ห้ามรับประทาน

                                             (2) ห้ามโรยหรือฉีดวัตถุอันตราย ชื่อผลิตภัณฑ์นี้บนตัวสัตว์เลี้ยง

                                             (3) ห้ามสัมผัสบริเวณที่ใช้ผลิตภัณฑ์นี้ จนกว่าจะทําความสะอาด โดยการดูดฝุ่น (หรือตามวิธีที่บริษัทแนะนํา) ก่อน

                                             (4) ขณะใช้ควรสวมต้องล้างถุงมือยาง และภายหลังการใช้หรือหยิบจับต้องล้างถุงมือยางและมือให้สะอาดด้วยน้ําและสบู่ทุกครั้ง

                                             (5) ห้ามทิ้งวัตถุอันตราย ชื่อผลิตภัณฑ์ หรือภาชนะบรรจุในแม่น้ํา คู คลอง แหล่งน้ําสาธารณะ ควรทิ้งในที่เหมาะสม และห้ามเผาไฟจะเกิดอันตราย (รูปแบบฉีดพ่นอัดก๊าซ)

          1.5 วิธีแก้พิษเบื้องต้น

                                             (1) หากเกิดพิษจากการสูดดม ให้รีบนําผู้ป่วยออกจากบริเวณที่ใช้วัตถุอันตราย/ชื่อผลิตภัณฑ์ ไปยังบริเวณที่มีอากาศถ่ายเทสะดวก

                                             (2) หากถูกผิวหนัง ให้ล้างด้วยสบู่และน้ําจํานวนมาก ๆ หากเปื้อนเสื้อผ้าให้รีบถอดออกแล้วล้างร่างกายด้วยน้ําและสบู่ทุกครั้ง

                                             (3) หากเข้าตา ให้ล้างตาด้วยน้ําสะอาดจนอาการระคายเคืองทุเลา หากอาการไม่ทุเลาให้ไปพบแพทย์

                                             (4) หากกลืนกินวัตถุอันตราย ชื่อผลิตภัณฑ์ ห้ามทําให้อาเจียนให้ดื่มน้ําสะอาดหรือนมปริมาณมาก ๆ แล้วรีบนําผู้ป่วยส่งแพทย์ทันทีพร้อมภาชนะบรรจุ ฉลาก หรือใบแทรกของวัตถุอันตรายชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 14 เดือนกรกฎาคม พ.ศ. 2540

 

ภักดี โพธิศิริ

(นายภักดี โพธิศิริ)

เลขาธิการคณะกรรมการอาหารและยา